OpenLLM-France/wikimedia huggingface dataset:
# Wendy and Lucy

Wendy and Lucy és una pel·lícula estatunidenca estrenada el 2008, dirigida per Kelly Reichardt i protagonitzada per Michelle Williams i el seu gos pagès.

## Sinopsi

Juntament amb la seva gossa pagès Lucy, la Wendy viatja amb el seu vell Honda Accord dels 80 cap a Alaska per tal de trobar feina. La situació de la Wendy empitjora quan el seu automòbil s'avaria tot creuant Oregon i ha de portar-lo a un taller. Els seus recursos econòmics són limitats, per la qual cosa decideix robar menjar per a la seva gossa en un supermercat, però la descobreixen i la porten a comissaria. En sortir, descobreix que la Lucy ha desaparegut. La Wendy haurà de recuperar la seva gossa i pagar la factura del taller.

## Repartiment

* Michelle Williams com a Wendy
* Will Patton com a mecànic
* Wally Dalton com a oficial de Seguretat
* John Robinson com a Andy
* Will Oldham com a Icky
* Larry Fessenden com a home al parc
* Deirdre O'Connell (veu) com a Deb
* Lucy com ella mateixa

## Realització

La pel·lícula va ser filmada de l'u al vint d'agost de 2007 a Oregon (Estats Units), a les localitats de Portland i Wilsonville,, i va ser estrenada el 22 de maig de 2008 al Festival Internacional de Cinema de Canes.

## Referències

* ↑ «Wendy y Lucy». FilmAffinity. [Consulta: 3 octubre 2011].
# Æðey

Æðey és una petita illa, la més gran de l'Ísafjarðardjúp, davant de la costa de Snæfjallaströnd, a la regió de Vestfirðir, Islàndia. L'illa fa uns 2.200 metres de llarg per 800 metres d'ample, amb una superfície d'1,26 km². El punt més alt de l'illa és d'uns 34 metres. L'illa ha estat habitada des de l'edat mitjana i encara hi ha una granja. És un important lloc de cria d'ànecs èider.

## Referències

* ↑ «ISLAND AEDEY». NAT Nordic Adventure Travel. Arxivat de l'original el 25 de juliol 2018. [Consulta: 21 setembre 2017].
* ↑ «Æðey, Iceland - Geographical Names, map, geographic coordinates». [Consulta: 5 desembre 2020].
* ↑ «Aedey Island» (en anglès), 17-05-2017. [Consulta: 5 desembre 2020].
# Mark Blundell

Mark Blundell (8 d'abril del 1966, Barnet, Londres, Anglaterra) és un pilot de curses britànic que va arribar a disputar curses de Fórmula 1.
Mark Blundell va debutar a la primera cursa de la temporada 1991 (la 42a temporada de la història) del campionat del món de la Fórmula 1, disputant el 10 de març del 1991 el G.P. dels Estats Units al circuit de Phoenix. Va participar en un total de seixanta-tres curses puntuables pel campionat de la F1, disputades en quatre temporades no consecutives (1991 i 1993 - 1995), aconseguint una tercera posició (en tres ocasions) com millor classificació en una cursa i assolí un total de trenta-dos punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1991 | Motor Racing Developments Ltd | Brabham | Yamaha | USA Ret | BRA Ret | | | | | | | | | | | | | | | | 18è | 1 |
| 1991 | Motor Racing Developments Ltd | Brabham | Yamaha | | | SMR 8 | MON Ret | CAN NVQ | MEX Ret | FRA Ret | GB Ret | ALE 12 | HON Ret | BEL 6 | ITA 12 | POR Ret | ESP Ret | JAP NVQ | AUS 17 | | 18è | 1 |
| 1993 | Ligier Gitanes Blondes | Equipe Ligier | Renault | SUD 3 | BRA 5 | EUR Ret | SMR Ret | ESP 7 | MON Ret | CAN Ret | FRA Ret | GBR 7 | ALE 3 | HON 7 | BEL 11 | ITA Ret | POR Ret | JAP 7 | AUS 9 | | 10è | 10 |
| 1994 | Tyrrell | Tyrrell | Yamaha | BRA Ret | PAC Ret | SMR 9 | MON Ret | ESP 3 | CAN 10 | FRA 10 | GBR Ret | ALE Ret | HON 5 | BEL 5 | ITA Ret | POR Ret | EUR 13 | JAP Ret | AUS Ret | | 12è | 8 |
| 1995 | Marlboro McLaren-Mercedes | McLaren | Mercedes | BRA 6 | ARG Ret | SMR | ESP | | | | | | | | | | | | | | 10è | 13 |
| 1995 | Marlboro McLaren-Mercedes | McLaren | Mercedes | | | | | MON 5 | CAN Ret | FRA 11 | GB 5 | ALE Ret | HON Ret | BEL 5 | ITA 4 | | | PAC 9 | JAP 7 | AUS 4 | 10è | 13 |
| 1995 | Marlboro McLaren-Mercedes | McLaren | Mercedes | | | | | | | | | | | | | POR 9 | EUR Ret | | | | 10è | 13 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 63 (61) | 0 | 3 | 0 | 0 | 32 |
# Wimbledon (Regne Unit)

Wimbledon és un barri situat al sud-oest de Londres. Ocupa una part del municipi de Merton i és a 11 km de Charing Cross. Londres identifica aquesta zona com un dels trenta-cinc centres del Gran Londres. Durant tot el segle XX –i també ara–, Wimbledon ha estat mundialment conegut pel torneig de tennis que s'hi disputa anualment, el campionat de Wimbledon. La zona residencial es divideix en dues seccions, conegudes com el poble i la ciutat; poble fa referència al nucli antic del barri, d'origen medieval, i ciutat, a la part moderna de Wimbledon.

## Etimologia

El nom de Wimbledon vol dir turó de Wyinnman, amb el sufix final -don, que prové de l'anglès antic dun, que significa turó.

## Referències

* ↑ Richard John Milward. New Short History of Wimbledon. Wimbledon Society, 1989. Consultat 2011-02-21
# Wyoming (Pennsilvània)

Wyoming és una població dels Estats Units a l'estat de Pennsilvània. Segons el cens del 2000 tenia 3.221 habitants.

## Demografia

Segons el cens del 2000, Wyoming tenia 3.221 habitants, 1.487 habitatges, i 852 famílies. La densitat de població era de 875,8 habitants per km².
Dels 1.487 habitatges en un 21,5% hi vivien nens de menys de 18 anys, en un 43,6% hi vivien parelles casades, en un 10,1% dones solteres, i en un 42,7% no eren unitats familiars. En el 38,5% dels habitatges hi vivien persones soles el 21,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,87.
Per edats la població es repartia de la següent manera: un 19,2% tenia menys de 18 anys, un 5,7% entre 18 i 24, un 27,9% entre 25 i 44, un 21,5% de 45 a 60 i un 25,6% 65 anys o més.
L'edat mediana era de 43 anys. Per cada 100 dones de 18 o més anys hi havia 78,9 homes.
La renda mediana per habitatge era de 33.576$ i la renda mediana per família de 44.087$. Els homes tenien una renda mediana de 33.015$ mentre que les dones 24.718$. La renda per capita de la població era de 18.428$. Entorn del 5,7% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wyoming». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Wyoming». American Fact Finder. Oficina del Cens dels Estats Units, 12-01-2010.
# Zigor Aranalde Sarasola

Zigor Aranalde (Ibarra, Guipúscoa, 28 de febrer de 1973) és un exfutbolista professional basc, que jugava com a defensa.

## Trajectòria

Aranalde va començar a destacar en equips del País Basc, com l'Hernani. En 1992 debuta a la Segona Divisió amb la SD Eibar. Després de passar pel Marbella, la temporada 96/97 fa la seua aparició a la màxima categoria del futbol espanyol amb el Sevilla FC. Juga 22 partits i el seu club baixa a Segona Divisió.
Aranalde continua a la categoria d'argent amb l'Albacete i el Logronyés. L'any 2000 marxa al futbol anglès, a la Second Division dins les files del Walsall FC. Assoliria l'ascens a la Division One el 2001 i jugaria prop de 200 partits abans de deixar el club el 2005. Recalaria, després d'un breu pas pel Sheffield Wednesday, al Carlisle United. Amb aquest darrer equip tornaria a pujar de la League Two a la League One, tot disputant un centenar de partits en tres anys.
El 2008 deixaria les Illes Britàniques i retornaria al futbol espanyol, a les files de la UD Almansa, de divisions inferiors.

## Selecció

Aranalde ha estat internacional amb la selecció de futbol del País Basc.

## Anecdotari

L'1 d'octubre de 2005, Aranalde va aconseguir, amb un gol en pròpia meta, la diana número 5.000 de la història del Bristol Rovers.
# Zarah

«Zarah» té aquests significats:
* Zarah o Zara, Iemen
* Zarah o Zirih, llac del Sistan
Viccionari
# Zinaïda Aksèntieva

Zinaïda Mikolàivna Aksèntieva (en ucraïnès: Зінаїда Миколаївна Аксентьєва, en rus: Зинаида Николаевна Аксентьева, Zinaïda Nikolàievna Akséntieva) (25 de juliol de 1900, Odessa – 8 d'abril de 1969, Poltava) fou una astrònoma i geofísica soviètica.

## Biografia

El 1924 va obtenir la llicenciatura en física per la Universitat de Odessa i va treballar a l'Observatori gravimètric de Poltava Arxivat 2011-01-05 a Wayback Machine., després de la seva creació el 1926 amb activitats d'observadora de càlcul, investigadora principal, cap de servei, directora adjunta de recerques, des del 1951 fins al seu decés. Del 1929 al 1938, amb el personal de l'observatori, va compilar les cartes gravimètriques d'Ucraïna i va fer l'enllaç amb la xarxa de gravimetria d'Europa. De 1930 a 1941, va estudiar l'ús d'un sistema de mesurament amb el pèndol horitzontal Repsold-Levitsky. Durant la Segona Guerra Mundial, va ser evacuada a Irkutsk, i va estudiar les marees sobre el llac Baikal. Sota la seva direcció, l'Observatori gravimètric de Poltava va ser de les més importants institucions universitàries per estudiar la rotació de la Terra. Des de 1953, l'observatori pot calcular ràpidament les coordenades del centre de la Terra.

## Honors

* 1960: treballadora d'Honor de Ciències de l'URSS.
* 1951: va ser triada membre corresponent de l'Acadèmia Nacional de Ciències d'Ucraïna.

### Eponimia

El cràter venusí Aksentyeva es va nomenar en el seu honor.

## Notes i referències

* ↑ Academia de Ciències de l'RSS d'Ucraïna, 1919-1979: 1980
* ↑ «Women in Astronomy - Bio-Notes». [Consulta: 11 gener 2021].
* ↑ International Astronomical Union, United States Government Printing Office. Working Group for Planetary System Nomenclature (en anglès). Washington: Gazetteer of Planetary Nomenclature 1994, 1995, p. 295 [Consulta: 7 abril 2015].
* ↑ FindTheData : Where does the name for the astrogeological feature Aksentyeva come from?

## Bibliografia

* Kolchinsky IG, Korsun, AA, Rodriguez MG, Astronomy Biografichesky répertoire. Kíev: Naukova Dumka, 1977

## Enllaços externs

* Biografia i imatge de l'autora.
# Zinaídino

Zinaídino - Зинаидино (rus) - és un poble de l'óblast de Bélgorod, a Rússia. El 2010 tenia 703 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Zinaïda Guíppius

Zinaïda Nikolàievna Guíppius (Merejkóvskaia) (en rus: Зинаи́да Никола́евна Ги́ппиус (Мережко́вская); 20 de novembre de 1869, Beliov – 9 de setembre de 1945, París) va ser una escriptora i poeta russa de l'edat de plata de la literatura russa, figura clau del simbolisme rus.

## Biografia

Filla d'un alt funcionari de justícia, la major de quatre germanes, es va casar el 1889 amb el poeta simbolista Dmitri Merejkovski, amb qui va escriure nombrosos assajos i va fundar l'escola de la Nova Consciència Religiosa. Després de la Revolució de Febrer de 1917, es van exiliar primer a Polònia i finalment a França, on va morir.
Els seus contemporanis es referien a ella com a «musa del canvi de segle», «encarnació de la idea de Vladímir Soloviov sobre l'androgínia utòpica». Tolstói l'anomenava "la Bruixa".

## Obra literària

Va ser una poeta simbolista mística (creadora de poesies meditatives i metafísiques) i una contista i novel·lista destacada. Va escriure també Diaris de Petersburg.
* Antologia de poesies (1889 - 1903)
* Antologia de poesies (1903 - 1909)
* Poesies. Diari (1911 - 1921)
* La gent nova. Contes (1896)
* Miralls. Contes (1898)
* El llibre tercer de contes (1901)
* L'espasa vermella. Contes (1907)
* Negre sobre blanc. Contes (1908)
* Formigues de lluna. Contes (1912)
* Nen del dimoni. Novel·la (1911)
* Roman Zarévich. Novel·la (1913)
* Anell verd. Drama (1916)
* Guíppius al 1897
* Retrat de Léon Bakst, 1906
* Guíppius entorn de 1910

## Referències

* ↑ També pot aparèixer com a Híppius, per raó de la seva ascendència alemanya (von Hippius)
* ↑ «La decadente Madonna. Zinaida Hippius». Jurescort. [Consulta: 31 juliol 2020].
* ↑ Maliavina. El simbolisme rus. L'origen i l'originalitat del moviment. Eslavistica Complutense. Vol. 2 (2002); 127- 149., Svetlana. El simbolismo ruso. El origen y la originalitatd del movimento. (en castellà). 2. Eslavítstica Complutense, 2002, p. 127-129.
# Zosterop daurat

El zosterop daurat o ocell de mel daurat (Cleptornis marchei) és una espècie d'ocells de la família Zosteropidae. L'únic tàxon del gènere Cleptornis Oustalet, 1889. L'espècie va ser considerada inicialment com un menjamel de la família Meliphagidae, i encara que actualment l'hi relaciona amb els ocells, la seva classificació dins de tal família és encara discutida.
El seu hàbitat es restringeix a les illes de Saipan i Aguijan en les Illes Marianes del Nord on presenta especiació simpàtrica i competència amb Zosterops conspicillatus. L'ocell de mel daurat té un plomatge daurat amb anells clars al voltant dels ulls. S'alimenta en parelles o petits grups familiars d'insectes, fruits, nèctar i farratge. És una au monògama que cova dos ous en un petit niu.
# Waterpolo al Campionat del Món de natació de 1978

La competició de waterpolo al Campionat del Món de natació de 1978 es realitzà al complex esportiu de la Piscina Olímpica de Berlín Oest (República Federal d'Alemanya).

## Equips participants

| GRUP A Austràlia Canadà Itàlia Unió Soviètica | GROUP B Cuba Estats Units Mèxic Romania | GROUP C Bulgària Israel Països Baixos RFA | GROUP D Grècia Espanya Hongria Iugoslàvia |

## Resum de medalles

| Event | Or | Plata | Bronze |
| competició masculina | Itàlia | Hungary | Iugoslàvia |

## Medaller

| Posició | País | Or | Plata | Bronze | Total |
| 1 | Itàlia | 1 | 0 | 0 | 1 |
| 2 | Hungary | 0 | 1 | 0 | 1 |
| 3 | Iugoslàvia | 0 | 0 | 1 | 1 |
| Total | Total | 1 | 1 | 1 | 3 |
# Waterpolo al Campionat del Món de natació de 1994

La competició de waterpolo al Campionat del Món de natació de 1994 es realitzà al Foro Itálico de la ciutat de Roma (Itàlia).

## Resum de medalles

| Event | Or | Plata | Bronze |
| competició masculina | Itàlia | Espanya | Rússia |
| competició femenina | Hongria | Països Baixos | Itàlia |

## Medaller

| Posició | País | Or | Plata | Bronze | Total |
| 1 | Itàlia | 1 | 0 | 1 | 2 |
| 2 | Hongria | 1 | 0 | 0 | 1 |
| 3 | Espanya | 0 | 1 | 0 | 1 |
| 3 | Països Baixos | 0 | 1 | 0 | 1 |
| 5 | Rússia | 0 | 0 | 1 | 1 |
| Total | Total | 2 | 2 | 2 | 6 |

## Enllaços externs

* HistoFINA Volume VIII, WATER POLO MEDALLISTS AND STATISTICS
# Waterpolo al Campionat del Món de natació de 1975

La competició de waterpolo al Campionat del Món de natació de 1975 es realitzà al complex esportiu de les Piscines Hernando Botero O'Byrne de Cali (Colòmbia).

## Equips

| GRUP A Bulgària Cuba Iugoslàvia RFA | GRUP B Austràlia Colòmbia Hongria Romania | GRUP C Iran Espanya Estats Units Unió Soviètica | GRUP D Canadà Itàlia Mèxic Països Baixos |

## Resum de medalles

| Event | Or | Plata | Bronze |
| competició masculina | Unió Soviètica | Hongria | Itàlia |

## Medaller

| Posició | País | Or | Plata | Bronze | Total |
| 1 | Unió Soviètica | 1 | 0 | 0 | 1 |
| 2 | Hungary | 0 | 1 | 0 | 1 |
| 3 | Itàlia | 0 | 0 | 1 | 1 |
| Total | Total | 1 | 1 | 1 | 3 |
# Ángel de Echenique-Ubide

Ángel de Echenique-Ubide (Saragossa, 1916 - Madrid, 23 de febrer de 1995) va ser mestre, artista plàstic, periodista espanyol pioner i un dels fundadors de la Ràdio i la Televisió a Espanya.

## Biografia

Llicenciat en Filosofia i Lletres, Peritatge Industrial i Maestro nacional.
En la dècada dels quaranta s'instal·la en Madrid, i comença a treballar en Ràdio Nacional d'Espanya.
En 1947 va passar a la Cadena SER, en l'espai infantil dels pallassos Pototo i Boliche, prestant la seva veu al personatge creat per ell de nom Esparadrapo.
Ja en la dècada dels cinquanta s'incorpora a la llavors acabada de crear Radio Intercontinental, emissora en la qual prestaria el seu servei durant la resta de la seva trajectòria professional. En aquesta cadena va conduir espais molt populars en el seu moment com Rueda la bola - que va presentar durant 40 anys - així mateix va obtenir èxits pels seus programes, El auto de la fortuna Baile en su casa, Los cuentos del Tío Cheny, Sobre ruedas con Repsol, Amigos de la Carretera".
Dels seus famosíssims programes radiofònics van concursar i van saltar a la fama veus tan conegudes com les de Raphael, Rocío Jurado, Rocío Dúrcal, Julio Iglesias, entre molts.
Com a locutor de TV i Ràdio va treballar a Itàlia, Anglaterra, França, EUA, Cuba, i Brasil. La BBC li va encomanar transmetés des de Londres, per a tothom de parla espanyola, la coronació de Elisabet II.
Va ser qui primer va utilitzar les emissores volants -unitats mòbils- i va portar el telèfon a la ràdio i el primer a treure el micro als carrers. Va entrevistar personatges tan carismàtics com Alexander Fleming, Sofia Loren, Stanley Kramer, Julio Iglesias, Rita Hayworth, John Wayne, Joséphine Baker, Charles Aznavour, Alfredo Kraus, Plácido Domingo, Mario Moreno ¨Cantinflas¨, Lola Flores, Félix Revello de Toro, Antonio Banderas…
Així mateix, va ser un dels primers personatges radiófonicos que va obrir el micròfon de Ràdio Intercontinental a les obres del gran compositor i pianista Josué Bonnín de Góngora.
Va continuar en actiu fins al final dels seus dies i en l'última etapa va presentar Feliz fin de semana al costat de la seva esposa María Teresa Vico.
Com a artista, va realitzar exposicions de pintura amb la seva tècnica personal. Va exposar a Madrid, Barcelona, Sant Sebastià, Bilbao, el Canadà, els Estats Units i Mèxic. Va doblar nombroses pel·lícules i documentals. També va intervenir com a actor i director en diverses pel·lícules de l'època.
Va morir a conseqüència d'una aturada cardíaca.

## Premis

* 1957 Premi Ondas
* 1970 Popular Diari Pueblo.
* Micròfon d'or de la Vila de Madrid.
* Antena de Oro 1994.

## Referències

* ↑ Esquela d'Ángel Echenique al diari ABC
* ↑ Ángel de Echenique, el primer hombre-concurso, carta-de-ajuste.blogspot
* ↑ La Coronación de Isabel II en la BBC, carta-de-ajuste.blogspot
* ↑ Angel de Echenique a subastasgalileo.es
* ↑ Ángel de Echenique, periodista radiofónico., El País, 24 de febrer de 1995
* ↑ Ángel de Echenique Arxivat 2019-01-25 a Wayback Machine. al web dels Premis Ondas

## Enllaços externs

* Ángel de Echenique a tebeosfera.com
# Wei Fuouiang

Wei Fuouiang és un esportista xinès que va competir en judo, guanyador d'una medalla de bronze al Campionat Asiàtic de Judo de 1997 en la categoria de –95 kg.

## Palmarès internacional

Campionat Asiàtic :
| Any | Lloc | Medalla | Categoria |
| 1997 | Manila ( Filipines) | 3 | –95 kg |

## Referències

* ↑ Wei Fuouiang en Judoinside.com (anglès)
# Ángel Manuel Vivar Dorado

Ángel Manuel Vivar Dorado (nascut el 12 de febrer de 1974 a Madrid) és un exfutbolista professional madrileny

## Enllaços externs

* Estadístiques a transfermarkt.de (alemany)
* Estadístiques a la Liga de Fútbol Profesional (castellà)
* Ángel Manuel Vivar Dorado a BDFutbol
* Estadístiques a Footballdatabase
* Ángel Manuel Vivar Dorado, Fitxa a Soccerway
# Ángel Marrero

Ángel Marrero († Madrid, 26 de març de 1986) va ser un periodista espanyol.

## Biografia

Procedent del món de la ràdio, Ángel Fernández Marrero va ser un dels periodistes pioners de la informació televisiva a Espanya. Present després de la cambra de la pantalla petita des de l'inici de les emissions del nou mitjà al país, va ser, el 1957, el primer director del Telediario, el noticiari televisat degà a Espanya.
Durant anys la seva labor va estar vinculada al Departament d'informatius de Televisió espanyola, del que en fou nomenat director el 1964, després de l'arribada al Ministeri d'Informació i Turisme de Manuel Fraga.
Va ser l'impulsor del programa En portada, un altre clàssic del mig, en el qual es presentaven reportatges d'actualitat rodats arreu del planeta, i que va dirigir fins a pocs mesos abans de la seva mort.
Va morir a causa d'un càncer de pulmó.

## Premis

* Premis Ondas 1958
* Premi Nacional de Televisió 1961.
* Antena de Oro (1962).

## Referències

* ↑ Obituari a La Vanguardia
* ↑ 1957 - 1958 El primer año de TVE
* ↑ Natividad Cristina Carreras Lario Estructura y análisis de la programación de TVE (1958-1962): los años pioneros., p. 483
* ↑ Ángel Marrero. Adiós a un maestro a Youtube
* ↑ Anoche fueron concedidos los Premios Ondas de Radio y Televisión, ABC 18 d'octubre de 1958
# Écurey-en-Verdunois

Écurey-en-Verdunois és un municipi francès situat al departament del Mosa i a la regió del Gran Est. L'any 2007 tenia 134 habitants.

## Demografia
### Població

El 2007 la població de fet d'Écurey-en-Verdunois era de 134 persones. Hi havia 59 famílies, de les quals 28 eren unipersonals (16 homes vivint sols i 12 dones vivint soles), 12 parelles sense fills i 19 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 97 habitatges, 63 eren l'habitatge principal de la família, 31 eren segones residències i 3 estaven desocupats. Tots els 97 habitatges eren cases. Dels 63 habitatges principals, 58 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 4 tenien tres cambres, 15 en tenien quatre i 45 en tenien cinc o més. 49 habitatges disposaven pel capbaix d'una plaça de pàrquing. A 27 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Écurey-en-Verdunois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 8 |
| 0 | 80 a 84 | 4 |
| 0 | 75 a 79 | 4 |
| 4 | 70 a 74 | 4 |
| 8 | 65 a 69 | 0 |
| 12 | 60 a 64 | 4 |
| 0 | 55 a 59 | 8 |
| 8 | 50 a 54 | 4 |
| 4 | 45 a 49 | 8 |
| 0 | 40 a 44 | 4 |
| 8 | 35 a 39 | 8 |
| 4 | 30 a 34 | 4 |
| 4 | 25 a 29 | 8 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 12 | 5 a 9 | 8 |
| 8 | 0 a 4 | 4 |

## Economia

El 2007 la població en edat de treballar era de 72 persones, 45 eren actives i 27 eren inactives. De les 45 persones actives 40 estaven ocupades (26 homes i 14 dones) i 6 estaven aturades (1 home i 5 dones). De les 27 persones inactives 7 estaven jubilades, 11 estaven estudiant i 9 estaven classificades com a «altres inactius».

### Ingressos

El 2009 a Écurey-en-Verdunois hi havia 65 unitats fiscals que integraven 143 persones, la mediana anual d'ingressos fiscals per persona era de 12.614 €.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* Résumé statistique Fitxa resum de dades estadístiques d'Écurey-en-Verdunois a l'INSEE.
* Évolution et structure de la population Fitxa amb el detall de dades d'Écurey-en-Verdunois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.